open-index/open-wikipedia-markdown huggingface dataset:
Galaktosa

**Galaktosa** dengan singkatan **Gal** merupakan sejenis gula monosakarida yang lebih kurang semanis glukosa, dam anggaran 65% semanis sukrosa. It merupakan aldoheksosa dan epimer C-4 glukosa. Satu molekul galaktosa bergabung dengan satu molekul glukosa membentuk satu molekul laktosa.

Galaktan adalah bentuk polimer galaktosa yang dijumpai di hemiselulosa yang merupakan sejenis polimer karbohidrat semulajadi.

D-Galaktosa juga dikenali sebagai gula otak kerana ia adalah salah satu komponen kepada glikoprotein (sebatian oligosakarida-protein) yang dijumpai di tisu saraf.

## Etimologi
Perkataan "galaktosa" ialah padanan saintifik dalam bahasa Melayu bagi perkataan "galactose" dalam bahasa Inggeris. "Galactose" pula merupakan istilah yang digubah oleh Charles Weissman pada pertengahan abad ke-19 dan merupakan terbitan dari perkataan Yunani *galaktos* (bermaksud "dari susu") dan bergabung dengan imbuhan akhir kimia untuk gula dalam bahasa Inggeris yakni *-ose*. Etimologi perkataan ini juga setara dengan etimologi bagi perkataan "laktosa" kerana kedua-duanya mempunyai bentuk dasar yang bermaksud "gula susu". Laktosa ialah disakarida kepada gabungan galaktosa dan glukosa.

## Structur dan isomerisme
Galaktosa wujud dalam bentuk rantaian terbuka dan juga bentuk siklik. Bentuk rantaian terbuka mempunyai satu hujung karbonil.

Empat isomer berbentuk siklik dengan dua darinya membentuk cincin piranosa (enam karbon), manakala dua yang lain membentuk cincin furanosa (lima karbon). Galaktofuranosa wujud dalam bakteria, fungi dan protozoa, dan dikenalpasti oleh lektin imun kordata andaian yakni intelektin melalui kewujudan eksosiklik 1,2-diol. Dalam bentuk siklik terdapat dua anomer, yang dinamakan sebagai alfa dan beta, disebabkan  peralihan dari bentuk rantaian terbuka kepada bentuk siklik melibatkan pembentukan pusat stereo baharu pada struktur karbonil terbuka.

Spektrum inframerah galaktosa menunjukkan ketebalan yang kuat dan tebal dari julat angka gelombang lebih kurang antara 2500&nbsp;cm−1 ke 3700&nbsp;cm−1.

Spektrum resonans magnet nukleus proton galaktosa menyertakan puncak-puncak pada 4.7 ppm (D2O), 4.15 ppm (–CH2OH), 3.75, 3.61, 3.48 and 3.20 ppm (–CH2 of ring), 2.79–1.90 ppm (–OH).

## Lihat juga
* Galaktogen
* Galaktolisis

## Rujukan

## Pautan luar
*
Toxicodendron radicans

**Jelatang** (***Toxicodendron radicans*** - syn. *Rhus toxicodendron*, *Rhus radicans*) adalah sejenis tumbuhan yang daunnya berbulu (miang) yang dapat menyebabkan gatal pada kulit jika bersentuhan. Tumbuhan ini memiliki beberapa jenis. Ada yang berbatang, tingginya sekitar 10 cm sampai 1 m. Ada juga yang merambat. Ada yang berdaun kecil dan ada juga yang berdaun lebar.

Di daerah Kedurang, Bengkulu Selatan, Bengkulu, tanaman ini dibezakan berdasarkan bentuk dan kesan gatal yang ditimbulkannya. Untuk yang daun berukuran kecil, selebar kira-kira 5 cm, dinamakan *"Jelatang Ayam"*. *"Jelatang Kambing"*, daunnya lebih lebar dan dengan tahap kegatalan yang lebih. *"Jelatang Kerbau"* pula, daunnya paling lebar dan tebal. Lebarnya dapat mencapai 30 cm. Jelatang jenis ini, dapat menyebabkan gatal yang berlanjutan hingga seminggu kemudian. Semua jenis jelatang biasa tumbuh di daerah yang kelembabannya tinggi.

## Rujukan


## Pautan luar

*  How Stuff Works: Poison ivy
*  Contact-Poisonous Plants of the World 
*  Poison ivy, western poison-oak, and poison sumac.
*  Treating Poison ivy, Poison-oak, or Poison Sumac 
*  Links to pictures (Hardin MD/Univ of Iowa)
*  photos and stories
*  ''Toxicodendron radicans'' images at bioimages.vanderbilt.edu  
*  Poison Oak  at *Wayne's Word*
*  Poison Ivy Information and Treatments
Jam matahari

**Jam matahari** ialah sebuah peralatan yang menunjukkan waktu berdasarkan kedudukan matahari. Pembuatan jam matahari secara umumnya adalah untuk memanfaatkan bayang yang menimpa permukaan rata yang ditandakan dengan jam-jam dalam satu hari. Selari dengan perubahan pada kedudukan matahari, waktu yang ditunjukkan oleh bayangan tersebut turut berubah. Pada asasnya, jam matahari dapat dibuat menggunakan segala jenis permukaan yang ditimpa bayang yang dapat tentukan kedudukannya.

Sebahagian besar jam matahari menunjukkan waktu matahari nyata. Dengan perubahan kecil, jam matahari turut dapat mengukur waktu piawai serta waktu musim panas.

## Pautan luar

*  Artikel yang menjelaskan tentang jam matahari di Kompas
Hydra

**Hydra** boleh bermaksud:

* Hydra Lerna, seekor raksasa mitos yang mempunyai banyak kepala
* Hydra (kumpulan muzik), kugiran rock Malaysia
* Hydra (buruj), buruj moden terbesar
* Hydra (bulan), bulan/satelit semulajadi ketiga planet kerdil Pluto
* ''Hydra'' (genus), satu genus haiwan air tawar ringkas dalam kelas Hydrozoa
* Hydra, Kepulauan Saron, sebuah pulau Yunani
Pemalar gas

**Pemalar gas** (juga dikenali sebagai **pemalar gas ideal**, simbol ***R***) ialah satu pemalar fizik yang muncul dalam banyak persamaan asas sains fizik.

Dalam persamaan gas ideaal *pV = nRT*, *R* disebut sebagai pemalar gas. Nilai pemalar gas diperoleh dengan mentaksirkan pV/nT untuk gas dalam had tekanan sifar. Nilai yang lebih jitu diperoleh dengan mengukur halaju bunyi dalam gas tekanan rendah dan menentuluarkan nilai kepada tekanan sifar.

:R = 8.314 J K-1 mol-1
:R = 8.206 x 10-1 L atm k-1 mol-1
:R = 62.36 L Torr K-1 mol-1
:R = 1.987 kal K-1 mol-1

## Lihat juga
* Pemalar Boltzmann
Hironobu Sakaguchi

(lahir pada 25 November, 1962) ialah seorang pereka permainan, pengarah permainan dan penerbit permainan video. Beliau terkenal sebagai pencipta siri *[[Final Fantasy]]*, dan mempunyai kerjaya yang lama di dalam industri permainan video; sejumlah 80 juta unit permainan video telah dijual di seluruh dunia.

## Biografi
Sakaguchi dilahirkan di Hitachi, Ibaraki, Jepun. Dia merupakan seorang graduan pelajar Mito Senior High School. Dia melanjutkan pelajaran di dalam bidang elektrik sambil menghadiri Universiti Yokohama Negara dalam bidang kejuruteraan, namun dia berhenti bersama-sama Hiromichi Tanaka pada pertengahan kursus pada tahun 1983.   

Dalam peninggalannya, Sakaguchi telah membantu menubuhkan Square (kini dikenali sebagai Square Enix) bersama-sama Masafumi Miyamoto pada bulan September, 1993, yang merupakan cawangan baharu hasil penubuhan Syarikat Elektrik Denyūsha pada waktu itu. . Kemudian, dia menjadi Pengarah Perancangan Dan Pembangunan di dalam syarikat tersebut, namun malangnya, judul permainan video mereka yang pertama kurang mendapat sambutan. Sakaguchi kemudian bertekad untuk mencipta sebuah lagi judul, iaitu judul permainan videonya yang terakhir menggunakan wang syarikat Square yang masih disimpannya, lalu memberinya nama Final Fantasy (Fantasi Terakhir). Permainan video ini dikeluarkan di Jepun untuk Famicom (juga dikenali dengan gelaran antarabangsa sebagai Nintendo Entertainment System pada 18 Disember, 1987. Final Fantasy, iaitu judul permainan video ciptaan syarikatnya, telah menjadi suatu kejayaan yang besar, dan telah menjadi sebuah kejutan terhadap Sakaguchi sendiri. Kejayaan ini telah membatalkan niatnya untuk keluar daripada bidang tersebut sama sekali. 

Final Fantasy telah membesar menjadi sebuah francais yang berjaya di bawah pengawasan Sakaguchi, yang telah mengembangkan sirinya yang solo itu kepada sebuah siri-siri yang lain. Pada tahun 1991, selepas keluaran *[[Final Fantasy IV]]* untuk Super Famicom (Super Nintendo Entertainment System), dia telah diberi penghargaan dengan kedudukannya sebagai Eksekutif Naib Presiden. Sakaguchi telah kurang terlibat di dalam penciptaan siri ini selepas keluaran *[[Final Fantasy VI]]*, yang dikeluarkan pada 2 April, 1994 (pada waktu itu dia merupakan pereka konsep judul tersebut, sebelum itu dia merupakan pengarah kepada setiap satu Final Fantasy sehingga *[[Final Fantasy V]]*) untuk Super Famicom dan setahun kemudian, iaitu pada tahun 1995, dia menjadi Presiden di Square USA, Inc. Selepas ini, Sakaguchi telah menyumbang sebagai pengarah eksekutif siri tersebut, termasuklah kebanyakan judul=judul permainan video Square yang lain, antaranya seperti Vagrant Story, Parasite Eve dan Kingdom Hearts.

Hironobu Sakaguchi merupakan orang ketiga yang dilantik ke dalam Akademi Dewan Kemasyhuran Kesenian Dan Sains-sains Interaktif pada 5 April, 2000. Status ini diberikan kepadanya di atas jumlah permainan video yang telah berjaya dijual dan dicipta olehnya.

## Pautan luar

* Profil, temu ramah, dan galeri gambar ''Hironobu Sakaguchi'' di Square Haven People Database 
* Profil ''Hironobu Sakaguchi'' di MobyGames
Stereoisomer

**Kestereoisomeran** adalah sebatian-sebatian yang mempunyai formula molekul dan formula struktur yang sama, hanya berbeza dari segi susunan atom-atomnya dalam ruang. Bilangan stereoisomer yang dapat diterbitkan daripada struktur yang mempunyai n karbon kiral adalah sama dengan 2n. Stereoisomer adalah bukan Isomer Struktur.

Stereoisomer dibahagikan kepada :

* Enantiomer
* Diastereomer
Isomer optik

**Kekiralan** atau **isomer optik** ialah satu daripada dua (atau lebih) isomer yang berbeza daripada satu sama lain dalam simetrinya, disebabkan kewujudan atom karbon asimetri ataupun asimetri keseluruhan molekulnya.

Tidak semua isomer optik (walaupun kebanyakannya) menunjukkan putaran optik. Isomer optik akan memutarkan satah cahaya terkutub-satah apabila cahaya itu melalui larutan yang mengandunginya.
Epimer

**Epimer** ialah dua isomer optik bagi sesuatu sebatian yang berbeza antara satu sama lain hanya dalam konfigurasi pada satu atom karbon asimetri.

Contohnya, glukosa dan manosa adalah epimer. Glukosa dan galaktosa adalah epimer. Tetapi galaktosa dan manosa bukan epimer.
Asma binti Abu Bakar

**Asma binti Abu Bakar** ( Nama Sebenar : **Asma binti Abdullah Bin Abi Quhafah** ) merupakan anak kepada Sayidina Abu Bakar as-Siddiq. Adiknya Aisyah binti Abu Bakar merupakan isteri kepada Nabi Muhammad S.A.W. Beliau berkahwin sebanyak dua kali dan suaminya yang terakhir adalah Zubair ibn Awwam yang mana hasil dari perkahwinan ini lahirlah seorang anaknya yang terkenal iaitu Abdullah ibn Zubair.

## Jasa dan sumbangannya
Ketika Nabi Muhammad dan Saidina Abu Bakar bersembunyi di gua untuk melarikan diri daripada ancamana kaum Quraisy, beliaulah yang membekalkan makanan dan minuman kepada Nabi dan ayahnya. Kerana jasanya dia digelar *Zatun Nitaqain* yang bermaksud "Yang Empunya Dua Tali Pinggang".

## Bersama anaknya dan Hajjaj
Ketika anaknya, Abdullah bin Zubair meminta pendapat daripada beliau tentang keadaan anaknya yang sudah dikepung oleh tentera Bani Ummaiyyah, Asma memberi semangat kepada anaknya untuk terus berjuang. Asma' berkata kepada anaknya 

*"Hiduplah secara mulia, berjihadlah kamu kepada [[Allah]] dan matilah secara terhormat"*.

Lalu Abdullah ibn Zubair melancarkan serangan terakhir sehingga dia mati dibunuh oleh gabenor Bani Ummaiyyah iaitu Hajjaj ibn Yusuf. Beliau merasa bangga dengan kematian anaknya. Hajjaj mengarahkan mayat anaknya itu digantung dan disalib di atas tiang sebagai tanda penghinaan kepada Abdullah bin Zubair. Lalu Asma mengatakan:

*"Bukankah sampai masanya pahlawan yang berdiri megah ini turun dari kudanya?"*

Mendengar kata itu daripada Asma, maka Hajjaj merasa malu kerana dengan menaikkan mayat Abdullah ibn Zubair itu bermakna menaikkan martabat Abdullah itu sendiri dan orang ramai yang lalu lalang pasti akan mengutuk akan kekejaman Hajjaj. Lantas Hajjaj menurunkan mayat Abdullah dan menyerahkannya kepada ibunya Asma binti Abu Bakar.

## Pautan luar
*  Asma bint Abu Bakr (RadiAllahu anha) on Ummah.co
Padang Tembak Luar

**Kampung Padang Tembak Luar** terletak di Kampung Selabak, Teluk Intan, Negeri Perak.

Kampung ini merupakan kawasan perumahan baru yang telah dibina sejak 1968. Sejarah Kampung Padang Tembak ini bermula kira-kira tahun 1960-an yang ketika itu hanya terdapat sebatang jalan tanah dari Jalan Batak Rabit ke Kampung Selabak. Dalam dekad 60-an di kawasan perumahan yang wujud ini, kira-kira 1 km dari Sekolah Menengah Kebangsaan Sultan Abdul Aziz itu, terdapatnya sebuah Lapangan Sasar atau Padang Tembak. Walaupun penduduk yang tinggal di sebelah dalam sering dijatuhi peluru-peluru latihan ketika ada latihan dijalankan, mereka mendapati itu tidak membahayakan.
Otai (filem)

**Otai** ialah sebuah filem komedi romantik Malaysia 2007. Filem ini merupakan filem arahan Abdul Razak Mohaideen. Dibintangi Saiful Apek, Yassin Senario, Nasha Aziz dan Salih Yaacob.

## Pelakon
* Saiful Apek sebagai Aiman Tan Sri Mydin 
* Yassin Senario sebagai Sammy (sepupu dan pembantu Aiman)
* Nasha Aziz sebagai Azura (isteri pertama Aiman)
* Datuk Aznil Hj Nawawi sebagai Pengacara Program Otai (L)
* Salih Yaacob sebagai Tan Sri Mansor
* Azean Irdawaty sebagai Puan Farah
* Ainul Aishah sebagai Calon Isteri 3 (Gila)
* Izreen Azminda sebagai Pengacara Program Otai (P)
* Maimon Mutalib sebagai Mek Nab (Bidan Moden dan Ibu Azura)
* Faezah Elai sebagai Mawar (isteri kedua Aiman)
* Farah Alya sebagai Calon Isteri Aiman (Janda Bersuami 4)
* Soffia Shamimi sebagai Calon Isteri 2 (Wanita Bersuara Garau)
* Fouziah Gous sebagai Jururawat
* Mazlan Hashim sebagai Manager Calon Isteri 2

## Ringkasan
Aiman sudah mendirikan rumah tangga bersama Azura selama 3 tahun tetapi gagal untuk mendapatkan zuriat. Mereka mendapat tekanan daripada ayah Aiman, Tan Sri Mansur, yang mengancam bahawa sekiranya mereka tidak mendapatkan zuriat menjelang akhir tahun, seluruh harta milik Tan Sri Mansur akan diberi kepada anak yatim. Azura membuat pemeriksaan dengan doktor, hasil pemeriksaan tersebut mendapati bahawa Azura mempunyai masalah peranakan. Azura telah membuat keputusan bahawa Azura membenarkan Aiman menikah seorang lagi atas tujuan untuk mendapatkan anak disertai dengan 17 syarat. 

Aiman meminta pertolongan daripada kawan karibnya, Sammy untuk mencari calon untuk menjadi isteri yang kedua. Bagaimanapun, semua calon ditolak oleh Azura dengan alasan terlalu cantik. Aiman kemudiannya meminta Sammy mencari Mawar, gadis yang diminatinya sebelum kahwin untuk menjadi isteri kedua. Sammy mengubah imej Mawar untuk meminta persetujuan daripada Azura. Apabila Azura bersetuju, majlis akad nikah pun dijalankan. Semasa majlis akad nikah, kecantikan Mawar terserlah dan Azura telah jatuh pengsan. 

Doktor mendapati bahawa Azura telah hamil. Kedatangan ibu Azura memburukkan lagi keadaan. Keadaan ini menimbukan pelbagai salah faham dan tekanan dalam keluarga Aiman. Aiman meminta pertolongan Sammy untuk mencari seorang lagi calon untuk menjadikan isterinya. Muslihat itu diketahui oleh Mawar dan Azura dan mereka menyesali kelakuan mereka sebelum ini dan berjanji akan berbaik dan menjaga Aiman.

## Sambutan
Filem ini dikeluarkan pada 13 Oktober 2007 dan mendapat kutipan sebanyak RM 3.473 juta.

## Rujukan

## Pautan luar
*
Kitar Cori

**Kitar Cori** ialah satu kitar yang membolehkan laktat yang dihasilkan oleh sel darah merah dan otot yang aktif (hasil glikolisis anaerob) dibekalkan semula sebagai glukosa kepada otot. Laktat dengan sendirinya tidak dapat dimetabolismekan kecuali ia ditukar semula kepada piruvat. Kitar ini dinamakan bersempena penemunya Carl Cori dan Gerty Cori.
Glukagon

**Glukagon** ialah suatu hormon polipeptida yang dirembeskan oleh sel pankreas apabila aras glukosa dalam darah adalah rendah, dan mengaktifkan fruktosa 1,6-bisfosfatase melalui kesan penurunannya terhadap aras fruktosa 2,6-bisfosfat. Justeru, glukagon merangsangkan glukoneogenesis dan merencatkan glikolisis di hati. Secara amnya, tindak balas glukagon adalah berlawanan dengan insulin.

Glukagon mengaktifkan enzim adenilat siklase yang memangkinkan pembentukan AMP siklik daripada ATP.

Glukagon hanya bertindak terhadap hati, tetapi tidak terhadap otot.

## Lihat juga
* Insulin

## Rujukan
Glukoneogenesis

**Glukoneogenesis** adalah proses biosintesis glukosa daripada pelopor bukan karbohidrat. Pelopor glukoneogenesis termasuklah laktat, asid amino glukogenik dan α-gliserol.

Glukoneogesis penting kerana otak sangat bergantung kepada glukosa sebagai bahan api utama. Begitu juga dengan sel darah merah dan otot yang bekerja kuat. Glukoneogenesis berlaku di dalam hati, selain di dalam korteks ginjal dan tisu epitelium usus.
Fosfatase

**Fosfatase** ialah enzim yang menyingkirkan kumpulan fosfat dari substratnya. Fosfatase terlibat dalam pengawalaturan metabolisme glikogen dengan memangkinkan tindak balas pendefosforilan. Terdapat dua jenis fosfatase:

# Protein fosfatase-1 atau β-fosforilase kinase fosfatase. Ia sejenis enzim berbilang fungsi yang mempunyai keaktifa fosforilase fosfatase, β-fosforilase kinase fosfatase, glikogen sintase fosfatase-1 dan glikogen sintase fosfatase-2. Ia mendefosforilkan subunit β-fosforilase kinase teraktif dalam penukaran fosforilase kinase a kepada b.
# Protein fosfatase-2 atau α-fosforilase kinase fosfatase. Ia sejenis enzim yan gkhusus untuk memangkinkan pendefosforilan subunit β-fosforilase kinase.
Fosforilase

**Fosforilase** (α-1:4-glukan ortofosfat glukosil transferase E.C.2.4.1.1) ialah sejenis enzim yang telah dikenali sejak 1938. Dalam otot, 50% daripada kadar kandungan enzim yang berkaitan dengan metabolisme polisakarida ialah fosforilase.

Keaktifan fosforilase dikawal oleh keaktifan enzim seperti:
# fosforilase kinase
# protein kinase sandaran AMP siklik
# protein fosfatase-1
# protein fosfatase-2

## Pautan luar
*Kekurangan fosforilase otot - McArdle's Disease Website
*
Glikogenesis

**Glikogenesis** ialah proses pembentukan glikogen daripada glukosa. Proses ini berlaku dalam sitosol dan diaktifkan oleh insulin.

Beberapa tindak balas terlibat dalam proses glikogenesis:
# Sintesis pelopor gula nukleotida
# Pembentukan rantai linear glikogen
# Pembentukan rantai cabang dna pemanjangan molekul glikogen.

## Lihat juga
* Glikogenolisis
Glikogenolisis

**Glikogenolisis** ialah proses degradasi glikogen. Glikogenolisis diaruhkan dalam keadaan kebuluran atau apabila bekalan glukosa daripada makanan adalah terhad untuk membekalkan sumber tenaga serta-merta.

Glikogenolisis berlaku melalui beberapa tindak balas:
# Fosforilisis
# Penyahcabangan
# Pengisomeran dan pendefosforilan

## Pautan luar

*
Dekstran

**Dekstran** ialah suatu polimer glukosa yang bercabang-cabang dan larut air. Rantai linearnya mempunyai ikatan glikosida α-1:6 sementara titik cabangnya diikat oleh ikatan glikosida α-1:3 dan α-1:4.

Sintesis dekstran tidak melibatkan bahan perantara terfosforil atau sebatian bertenaga tinggi. Justeru, pempolimeran dalam sintesis dekstran adalah berbeza daripada sintesis glikogen. Dekstran dibentuk daripada sukrosa oleh enzim dekstransukrase.
Laktosa

**Laktosa** () ialah sejenis gula disakarida iaitu heterodisakarida yang mempunyai ikatan glikosida β-1:4. Laktosa terdapat dalam susu. Laktosa apabila ditindakkan oleh enzim laktase akan menghasilkan galaktosa dan glukosa yang akan dibawa oleh darah ke hati. Penyerapan laktosa berlaku serentak dengan pencernaannya, kerana enzim laktase terdapat pada pinggiran berus sel epitelium usus.

Badan mamalia menghadam susu yang diberikan ibu dengan menghasilkan enzim laktase yang memecahkan gula-gula tersebut supaya boleh diserap. Orang-orang Eropah, Asia Barat dan Asia Selatan, serta rantau-rantau Sahil, Timur dan Tengah di Afrika yang menternak lembu, kambing dan biri-biri mempunyai gen yang membolehkan penghasilan enzim laktase mencernakan susu. Sebanyak lebih 70% orang dewasa Eropah barat dapat mencerna laktosa berbanding 30% orang-orang Afrika, Asia timur dan tenggara, serta Oceania.

## Kimia
Laktosa bersifat penurun dan menunjukkan fenomena mutaputaran.

## Rujukan

## Pautan luar

* Imej 3D sukrosa
* ''CDC – NIOSH Pocket Guide to Chemical Hazards''
Kitaran glioksilat

**Kitaran glioksilat** ialah satu bentuk kitar Krebs yang terubahsuai. Ia berlaku dalam kebanyakan tumbuhan dan mikroorganisma, tetapi tidak dalam haiwan peringkat tinggi.

Dalam kitaran glioksilat, tumbuhan dan mikroorganisma dapat menggunakan asid lemak atau asetat (dalam bentuk asetil CoA) sebagai satu-satunya sumber karbon untuk biosintesis karbohidrat daripada asid lemak.

Kitaran glioksilat berlaku terutamanya dalam biji-bijian tumbuhan dan membolehkan lemak simpanan dalam biji-bijian bercambah ditukarkan kepada glukosa.

## Tatacara laluan
Seperti dalam kitaran asid sitrik, kitaran glioksilat bermula dengan pemeluwapan molekul asetil-KoA dengan oksaloasetat untuk membentuk sitrat. Tindak balas ini dimangkinkan oleh sitrat sintase. Kemudian, sitrat ditukar kepada isositrat oleh akonitase.

Seterusnya, langkah dekarboksilasi dalam kitaran asid sitrik dilangkau oleh dua tindak balas seterusnya. Di satu belah, isositrat liase memangkinkan pembelahan isositrat kepada suksinat dan glioksilat. Ini kemudiannya ditukarkan oleh malat sintase dengan bantuan satu lagi molekul asetil-KoA untuk membentuk malat. Oleh kerana tioester koenzim A dihidrolisiskan, tindak balas ini tidak dapat diterbalikkan. Laluan dilengkapkan dengan pengoksidaan malat dioksidakan kepada oksaloasetat oleh dehidrogenase malat lalu menghasilkan NADH.

Suksinat yang terhasil boleh diproses menjadi malat melalui kitaran asid sitrik secara berasingan, dan dengan itu, secara bersih, dua molekul oksaloasetat terhasil dalam satu kitaran glioksilat. Selain memulakan semula kitaran, oksaloasetat boleh ditukarkan menjadi fosfoenolpiruvat dan menjalani glukoneogenesis untuk menghasilkan glukosa.
Fosfotransferase

**Sistem fosfotransferase** ialah suatu sistem pengangkutan aktif yang terdapat dalam banyak membran mitokondrion. Sistem ini sangat khusus, mempunyai afiniti yang tinggi untuk gula dan beroperasi pada pH neutral.

Sistem fosfotransferase memangkinkan pemindahan kumpulan fosfat daripada fosfoenolpiruvat kepada gula, sebaik sahaja gula diangkut ke dalam sel.

## Lihat juga
* Kinase
* Fosforilase
Kitaran Krebs

**Kitar**[**an**] **Krebs**, juga dikenali sebagai **kitar asid trikarboksilik**, **kitar asid sitrik**, atau jarang-jarang sekali sebagai **kitaran Szent-Györgyi-Krebs** — merupakan tindak balas kimia-dimangkin oleh siri enzim yang paling penting bagi kesemua sel hidup yang menggunakan oksigen sebagai sebahagaian pernafasan selular. Dalam eukariot, kitar asid citrik berlaku dalam matriks mitokondria. Komponen dan tindak balas kitaran asid sitrik ditetapkan dari kerja seminal oleh Albert Szent-Györgyi dan Hans Krebs.

Bagi organisma aerobik, kitaran asid citrik merupakan sebahagian laluan metabolik dalam penukaran kimia bagi karbohidrat, lemak dan protein kepada karbon dioksida dan air bagi menghasilkan tenaga dalam bentuk yang boleh digunakan. Tindak balas berkait lain dalam laluan termasuk bagi glikolisis dan pengoksidaan piruvat sebelum kitaran asid sitrik, dan pengoksidaan pemfosforilan selepasnya. Tambahan lagi, ia memberikan awalan bagi banyak sebatian termasuk sesetengah asid amino dan dengan itu berfungsi walaupun dalam sel yang melaksanakan penapaian.

Tindak balas yang terlibat dalam Kitar Krebs:
# Pembentukan sitrat
# Pengisomeran sitrat
# Pengoksidaan dan pendekarboksilan isositrat
# Pendekarboksilan oksidaan α-ketoglutarat
# Pembelahan suksinil CoA
# Pengoksidaan suksinat
# Penghidratan fumarat
# Pengoksidaan L-Malat

## Langkah

Dua atom karbon dioksidakan kepada CO<sub>2</sub>, di mana tenaga dari tindak balas ini dipindahkan kepada proses metabolik lain melalui GTP (atau ATP), dan sebagai elektron dalam NADH dan QH<sub>2</sub>. NADH terhasil dalam kitaran TCA mungkin akan menderma elektronnya pada pemfosforilan oksidatif bagi memancu sintesis ATP; FADH<sub>2</sub> bergabung secara kovalen terhadap suksinat dehidrogenase, enzim yang berfungsi dalam kedua-dua kitaran TCA dan rantaian pengangkutan elektron mitokondria dalam pemfosforilan oksidatif. FADH2 dengan itu membantu penghantaran elektron kepada koenzim Q, yang merupakan penerima elektron terakhir kepada tindak balas dimangkinkan oleh kompleks suksinat:ubikuinaon oksidoreduktase (*ubiquinone oxidoreductase complex*) yang turut bertindak sebagai perantara dalam rantaian pengangkutan elektron.

Kitaran asid sitrik dibekalkan dengan karbon baru secara berterusan dalam bentuk acetyl-CoA, memasuki pada langkah 1 di bawah.

## Nota

## Pautan luar
* Citric acid cycle Animation (flash required)
* An animation of the citric acid cycle at Smith College
* Notes on citric acid cycle  at rahulgladwin.com
* Citric acid cycle variants at MetaCyc
* Pathways connected to the citric acid cycle at Kyoto Encyclopedia of Genes and Genomes
* A more detailed tutorial animation at johnkyrk.com
* A citric-acid cycle self quiz flash applet  at University of Pittsburgh
* The chemical logic behind the citric acid cycle
Asid piruvik

**Piruvat** (anion karboksilat **asid piruvik** (CH3COCO2H)) ialah hasil glikolisis aerob iaitu ia dihasilkan daripada glukosa yang mengalami glikolisis. Piruvat juga ialah hasil metabolisme asid amino tertentu (seperti alanina, serina, sisteina).

Tindak balas yang terlibat dalam penukaran piruvat kepada asetil CoA:
# Pendekarboksilan piruvat
# Pengoksidaan kumpulan α-hidroksietil yang terikat kepada kumpulan TTP
# Pemindahan kumpulan asetil daripada asetillipoamida kepada koenzim A
# Penjanaan semula bentuk teroksida lipoamida
Fosfofruktokinase

**Fosfofruktokinase** (*phosphofructokinase*, **PFK**; kinase fosfofruktosa) ialah enzim pengehad kadar dalam laluan glikolisis, dan bertanggungjawab dalam langkah ketiga glikolisis: penambahan kumpulan fosforil pada molekul fruktosa 6-fosfat. Enzim ini dipengaruhi oleh faktro alosterik. Dalam kebanyakan sel, AMP dan ADP ialah pengaktif fosfofruktokinase, manakala ATP ialah perencatnya.

## Fungsi
Pemindahan bermangkin enzim sebuah kumpulan fosforil dari adenosina trifosfat, ATP ialah tindak balas penting dalam pelbagai jenis proses biologi. PFK memangkingkan pemfosforilan fruktosa-6-fosfat (F6P) lalu membentuk fruktosa 1,6-bisfosfat (F16P), dan merupakan langkah yang dikawal atur secara ketara dalam glikolisis. Ia direncat secara alosterik oleh ATP dan diaktifkan dengan AMP, sekali gus menunjukkan keperluan bertenaga sel apabila menuruti laluan glikolisis. PFK wujud sebagai homotetramer dalam bakteria dan mamalia (dengan setiap monomer memiliki 2 domain serupa), dan sebagia oktomer dalam yis (dengan 4 rantai alfa (PFK1) dan 4 rantai beta (PFK2), dengan rantai beta memiliki dua domain serupa seperti monomer mamalia). Protein ini mungnkin menggunakan model kawal atur alosterik morfeein.

## Jenis
Ada dua jenis fosfofruktokinase yang ada dalam manusia:

## Rujukan
Tenaga bebas termodinamik

Dalam termodinamik, **tenaga bebas** ialah sebahagian daripada jumlah tenaga yang akan digunakan untuk kerja berguna, pada suhu, tekanan dan isipadu yang malar.

Sekiranya perubahan dalam tenaga bebas bagi tindak balas kurang daripada sifar, maka tindak balas itu dapat berlaku secara spontan ke arah pembentukan hasil.

Sekiranya perubahan dalam tenaga bebas lebih daripada sifar, maka tindak balas tidak dapat berlaku secara spontan ke arah pembentukan hasil, kecuali dengan kemasukan tenaga untuk menggerakkan tindak balas itu.

Sekiranya perubahan dalam tenaga bebas adalah seimbang, tindak balas berada dalam keseimbangan.
Entalpi

Dalam termodinamik, **entalpi** ialah sukatan kandungan haba yang menggambarkan keupayaan termodinamik suatu sistem, yang boleh digunakan untuk mengira kerja "berguna" yang didapati dari sistem termodinamik tertutup di bawah tekanan yang tetap.

Persamaan entalpi adalah seperti berikut:
:H = E + pV,\,
dengan *E* = tenaga, *p* = tekanan dan *V* = isipadu.

## Lihat juga
* Entropi

## Pautan luar
*  Entalpi oleh Universiti Negeri Georgia
Disakarida

**Disakarida** ialah sejenis karbohidrat yang mengandungi dua unit monosakarida dan dihubungkan oleh ikatan O-glikosida. Disakarida boleh dikelaskan kepada monodisakarida dan heterodisakarida. Disakarida yang lazim dalam diet harian termasuklah maltosa, laktosa dan sukrosa. Contoh lain disakarida ialah trehalosa dan isomaltulosa. Disakarida dihidrolisiskan oleh enzim disakaridase.
Glikoprotein

**Glikoprotein** ialah sejenis protein terkonjugat yang mempunyai karbohidrat sebagai bahagian bukan proteinnya. Glikoprotein sering terdapat pada haiwan dan tumbuhan, tetapi tidak pada bakteria. Glikoprotein biasanya wujud sebagai rembesan dalam cecair tubuh atau sebagai protein membran.

Glikoprotein berperanan sebagai bahan struktur, contohnya sebagai pelincir air liur. Ia juga berperanan dalam pengecaman antara satu sel dengan sel yang lain.
Levan

**Levan** ialah sejenis polisakarida yang terbentuk daripada unit-unit fruktosa, yang dihubungkan oleh ikatan glikosida β-2:6. Levan terdapat dalam plak gigi.
Amilosa

**Amilosa** ialah satu polimer yang tidak bercabang-cabang dan mempunyai satu jenis ikatan glikosida sahaja, iaitu ikatan glikosida α-1:4. Satu rantai amilosa mempunyai kira-kira 300 unit glukosa.

Amilosa wujud dalam gegelung heliks dan mempunya satu hujung penurun.

Amilosa larut dalam air membentuk misel berhidrat. Amilosa menghasilkan warna biru apabila dicampuran dengan iodin, tetapi warna biru hilang apabila campuran ini dipanaskan, atau dicampur alkali.
Amilopektin

**Amilopektin** ialah satu polimer kanji yang bercabang-cabang. Terdapat ikatan glikosida α-1:4 dan ikatan glikosida α-1:6 yang terdapat pada titik cabang. Satu molekul amilopektin mempunyai kira-kira 3000 molekul glukosa.

Amilopektin membentuk larutan berkoloid atau bermisel yang tidak larut dalam air. Ia menghasilkan warna merah ungu dengan iodin.
Selulosa

**Selulosa** ialah sebatian organik dengan formula (C6H10O5)n. Ia merupakan kandungan utama dalam serat tumbuhan, yang berfungsi sebagai komponen struktur tumbuhan.

Selulosa ialah satu polimer yang mengandungi unit-unit glukosa jenis anomer β yang membolehkan selulosa membentuk satu rantai yang sangat panjang.

Selulosa tidak larut dalam air, tetapi larut dalam larutan kuprik hidroksida berammonia (bahan uji Schweitzer). Selulosa juga larut dalam laruta zink klorida berasid hidroklorik. Selulosa tidak memberi warna biru dengan iodin.
Sukrosa

**Sukrosa** (C12H22O11) ialah sejenis disakarida iaitu heterodisakarida yang bersifat bukan penurun dan tidak menunjukkan fenomena mutaputaran. Hidrolisis sukrosa menghasilkan glukosa dan fruktosa.

Sukrosa boleh didapati dalam gula bit dan gula tebu, buah nanas, dan lobak merah.

## Rujukan

## Pautan luar

* Imej 3D sukrosa
* ''CDC – NIOSH Pocket Guide to Chemical Hazards''
Maltosa

**Maltosa** atau **gula cambahan** (Bahasa Cina: 麥芽糖; pinyin: màiyátáng) ialah sejenis disakarida iaitu monodisakarida yang terdiri daripada dua unit glukosa yang dihubungkan dengan ikatan glikosida α-1:4. 

Maltosa terdapat dalam cambahan biji-bijian gandum, barli dan yang sama jenis dengannya. Ia bahan pemanis utama dalam masakan Cina terutamanya membuat gula-gula khas dalam kalangan masyarakat Hokkien yakni *beh leh koh*/*gor* (Bahasa Cina: 麥芽膏 Pe̍h-ōe-jī: be̍h-lê-ko).

## Rujukan
Trehalosa

**Trehalosa** atau mikosa ialah sejenis disakarida iaitu homodisakarida yang bersifat gula penurun. Hidrolis trehalosa menghasilkan dua molekul glukosa. Unit-unit glukosa ini dihubungkan oleh ikatan glikosida α-1:1.

Trehalosa terdapat dalam kulat dan yis. Ia merupakan gula yang paling banyak terdapat dalam hemolimfa serangga.

## Lihat juga
* Disakarida: sukrosa, laktosa, maltosa
Isomaltulosa

**Palatinosa** ialah sejenis disakarida iaitu heterodisakarida yang terdiri daripada glukosa dan fruktosa. Ia dihubungkan oleh ikatan glikosida α-1:6.

Palatinosa mudah dihidrolisiskan dan bersifat penurun. Palatinosa didapati dalam madu dan ekstrak gula tebu. Palatinosa bersifat kurang asidogenik, justeru menyebabkan ia bersifat kariogenik. Palatinosa dicernakan di usus oleh enzim α-1:6 glikosidase usus.
Heterosakarida

Disakarida yang terdiri daripada dua unit monosakarida yang berlainan dinamakan **heterodisakarida**. Contoh heterodisakarida antaranya ialah laktosa dan sukrosa.

## Lihat juga
* Monosakarida
* Disakarida
* Polisakarida
Polisakarida

**Polisakarida** (karbohidrat) termasuk dalam kelas makromolekul. Tidak seperti protein dan asid nukleik, polisakarida tidak memainkan peranan secara langsung di dalam sel. 

Kebiasaanya polisakarida mengandungi satu jenis unit asas yang diulang beberapa kali untuk membentuk rantaian yang panjang. Rantaian ini akan membentuk polisakarida yang berbeza berdasarkan jenis unit asasnya dan jenis ikatan yang terbentuk. 

Unit asas di dalam polisakarida ialah monosakarida dimana monosakarida yang terbanyak didapati di dunia ini ialah di dalam bentuk aldoheksa-D-glukosa ataupun secara ringkasnya dikenali sebagai glukosa. contoh dari poisakarida pati atau amium, glikogen, selulosa, kitin.
Hari Republik

**Hari Republik** ialah sebuah cuti umum yang diraikan di sesetengah negara untuk memperingati hari negara berkenaan menjadi republik termasuk negara-negara bekas alam Komanwel, di mana ratu Britain menjadi ketua negara sehingga berubahnya status.

## Hari Republik mengikut negara
Monosakarida

**Monosakarida** ialah gula ringkas dan merupakan unit yang paling kecil bagi sesuatu karbohidrat. Monosakarida terbahagi kepada kumpulan aldosa dan ketosa.

## Pengelasan mengikut bilangan atom karbon
Monosakarida boleh dikelaskan kepada triosa, tetrosa, pentosa, heksosa, dan heptosa. Pengelasan yang sama berlaku kepada aldosa (aldo~) dan ketosa (keto~).
Abdullah ibn Zubair

**Abdullah ibn Zubair** () lahir pada tahun pertama Hijrah (624 - 692). Kelahirannya bersama seorang lagi sahabat iaitu Nu'man ibn Basyir pada tahun yang sama berjaya menyangkal fitnah orang Yahudi Madinah.

Beliau juga adalah anak kepada pasangan dua orang sahabat besar Nabi iaitu Zubair ibn Awwam dan Asma binti Abu Bakar.

## Jasa dan sumbangan
Abdullah ibn Zubair telah banyak kali mengikut bapanya dalam ekspedisi perang terutamanya dalam siri Peperangan Islam-Rom Byzantine.

Karisma dan ketokohannya dalam kepimpinan membolehkan beliau dilantik sebagai khalifah di atas kerajaan yang dibinanya sendiri yang berpusat di Hijaz, sehinggakan kerajaan Bani Ummaiyyah ketika itu di bawah pemerintahan Yazid bin Muawiyah dan Marwan bin al-Hakam tergugat dan banyak wilayah telah jatuh ke dalam kekuasaan Abdullah ibn Zubair.

## Kematiannya
Beliau terkorban ketika memimpin tenteranya dalam peperangan menentang tentera kerajaan Bani Ummaiyyah pimpinan Hajjaj ibn Yusuf di bawah pemerintahan Abdul Malik bin Marwan. Sejurus sebelum kematiannya, beliau sempat meminta nasihat dan teguran daripada ibunya iaitu Asma binti Abu Bakar dalam mengukuhkan pertahanan tenteranya di dalam Masjidil Haram, Makkah.

## Pautan luar
*  Referensi dari situs Sejarah Islam 
* ʿAbd Allāh ibn al-Zubayr di Encyclopædia Britannica.
*  قصة الإسلام: عبد الله بن الزبير.
*  قصة مقتل عبد الله بن الزبير من موقع نداء الإيمان.
Janet Hetherington

**Janet L Hetherington** merupakan seorang pelukis komik dan wartawan.

## Biografi

Janet Hetherington belajar kewartawanan di Universiti Carlton. Dia bekerja selama sebelas tahun sebagai penyunting dan pengurus penghasilan penerbitan Canada Post.

## Pautan luar

* Biografi
*
W (Double U)

**W (ダブルユー)** (juga dikenali sebagai Double U atau Double You) ialah kumpulan duo dari  Hello! Project.

## Sejarah

W yang mula diperkenalkan pada 3 Januari 2004 di konsert Hello! Project 2004 dan ahlinya terdiri dari Nozomi Tsuji dan Ai Kago yang kedua-duanya telah keluar dari kumpulan utama Hello! Project, Morning Musume.

Pada 10 Februar1 2006, W diletakkan didalam kumpulan yang tidak diketahui sama ada kembali atau tidak . Ia adalah berkaitan dengan kes Ai Kago menghisap Rokok.

Pada 26 Mac 2007, kumpulan ini telah dibubarkan.

## Ahli

* Tsuji Nozomi (辻希美, Ketua)
* Kago Ai (加護亜依)

## Diskografi

### Single

### Album

### DVD

* [2004.06.23] シングルV 「恋のバカンス」 (Koi no Vacance)
* [2004.10.14] Wの映像の世界 Vol.1 (W no Eizo no Sekai Vol. 1)
* [2004.10.17] シングルV 「ロボキッス」 (Robokiss)
* [2004.11.17] 2004夏 ファーストコンサートツアー「Wスタンバイ！ダブルユー＆ベリーズ工房！」 (2004 Natsu First Concert Tour "W Stand-by! Double U & Berryz Koubou!")
* [2005.02.23] シングルV 「恋のフーガ」 (Koi no Fuga)
* [2005.06.01] シングルV 「愛の意味を教えて!」 (Ai no Imi wo Oshiete!)
* [2005.11.09] 2005年夏 W & Berryz工房コンサートツアー「HIGH SCORE!」(2005nen Natsu W & Berryz Koubou Concert Tour "HIGH SCORE!")

## Buku Foto

* [2004.01.07] 50W (フィフティ・ダブルユー) 
* [2004.12.??] U+U=W  (Essay book)

## Pantauan Luar

* helloproject.com: W's Official artist's page, W Discography
* Hello! Database entry
* Japanese Wikipedia: W (ハロー!プロジェクト)
* projecthello.com: W lyrics
* Producer Tsunku talks about W releases
BadVista

**BadVista** merupakan kempen oleh Yayasan Perisian Bebas untuk menyokong kebebasan pengguna-pengguna komputer, menentang pengambilan sistem pengendalian Microsoft Windows Vista dan menawarkan alternatif perisian bebas. Kempen ini mengikuti kempen Defective By Design terhadap teknologi pengurusan hak digital, ia bertujuan untuk mengalakkan media untuk menjadikan perisian bebas sebagai sebahagian daripada agenda mereka.

## Sejarah
Kempen ini dimulakan pada 15 Disember 2006 dengan matlamat untuk menampakkan keburukan kepada pengguna perisian Windows Vista dan komponen pengurusan hak digital, serta memberikan alternatif perisian bebas yang menghormati hak peribadi dan keselamatan pengguna. Ia telah cepatnya menerima perhatian daripada banyak laman-laman web.

Aktivis BadVista bersatu dengan ahli-ahli Defective by Design di majlis pelancaran Vista pada 30 Januari 2007 di New York. Pembantah dalam sut kuning membawa papan tanda menjelaskan sekatan Vista di atas pengguna komputer.

## Lihat juga
* Defective by Design, kempen anti-pengurusan sekatan digital dimulakan oleh Yayasan Perisian Bebas

## Rujukan

## Pautan luar
* BadVista.org - Laman web
Fuck

***Fuck*** ialah sepatah perkataan bahasa Inggeris pasar yang sebagai satu kata kerja, bermaksud "berhubungan seks dengan". Penggunaannya menjadi larangan dalam kebanyakan keadaan, tetapi juga biasa dalam sesetengah keadaan yang tertentu atau sesetengah kumpulan sosial. Ia belum diterima sebagai perkataan baku (rasmi) tetapi digunakan dalam keadaan tidak rasmi.

"Fuck" bukan saja digunakan sebagai kata kerja, tetapi juga sebagai kata nama dan kata seru. Penggunaannya sebagai kata seru boleh dikategorikan sebagai kata makian yang amat kesat dan membawa maksud yang sama seperti perkataan "pukimak". 

Di dalam bidang hiburan, penapisan yang biasa dilakukan di dalam filem dan lagu yang mengandungi perkataan tersebut adalah dengan meredam perkataan tersebut. Istilah *"F-word"* yang lebih sopan digunakan bagi sesiapa yang mahu menegaskan maksud yang sama dengan perkataan "fuck" tetapi pada masa yang sama mahu mengelak daripada menggunakan perkataan tersebut.

## Rujukan

* Fabien Fuck, *The Fuck Book*, BookSurge (2007) ISBN 1419654551. 
* Hargrave, Andrea Millwood (2000). Delete Expletives? London: Advertising Standards Authority, British Broadcasting Corporation, Broadcasting Standards Commission, Independent Television Commission.
* Jesse Sheidlower, *The F Word* (1999) ISBN 0375706348. Presents hundreds of uses of *fuck* and related words.
* Michael Swan, *Practical English Usage*, OUP, 1995, ISBN 0194311988. 
* Phillip J. Cunningham, *Zakennayo!: The Real Japanese You Were Never Taught in School*, Plume (1995) ISBN 
* Wayland Young, *Eros Denied: Sex in Western Society*. Grove Press/Zebra Books, New York 1964.

## Lihat juga
*Fucking, Austria

## Pautan luar
*Re: the Cheney-Leahy incident, slate.com  discusses how American newspapers decide whether or not to print *fuck*.
*"Online Etymology Dictionary." Some Etymology Research
*Usage of the Word ''Fuck''  (sound file), a famous (though factually incorrect) piece of Internet humor, variously and incorrectly attributed to Monty Python and George Carlin. Recorded anonymously with a Vivaldi soundtrack, it is believed to be the voice of Jack Wagner.
*Flash animation of the above sound file.
*YouTube version of the above sound file.
*Usage of the Word ''Fuck''  (sound file), an alternative recitation of the famous Internet humour piece (with the same derivation as the above sound file). This version is recorded by the Indian Guru Osho (Rajneesh).
*Fuck, academic paper exploring the legal implications of the word, by Christopher M. Fairman, Ohio State University - Michael E. Moritz College of Law March 2006. Ohio State Public Law Working Paper No. 59
Menu Mula

:*Bagi butang kekunci yang mengaktifkan menu ini, sila rujuk [[Kekunci Windows]]*.

**Menu Start**, juga dikenali sebagai **Start Screen** atau **menu Mula** adalah elemen antaramuka pengguna pada Microsoft Windows yang berfungsi sebagai pusat pelancaran program aplikasi.

Secara tradisionalnya, menu Start memaparkan senarai bersarang bagi program yang dipasang pada komputer, senarai dokumen yang baru dibuka, perintah untuk log keluar atau mematikan komputer, bantuan, pencarian fail serta pautan ke ketetapan sistem. Kemudiannya, menu Start menawarkan pautan ke folder khas seperti folder dokumen serta pautan ke program yang baru sahaja dibuka.

Secara teknikalnya, menu Start bukanlah wajib; program aplikasi masih boleh dibuka dengan melayari melalui Windows Explorer secara manual. Namun demikian, menu Start menawarkan kaedah yang lebih mudah dan lebih praktikal untuk membuka program aplikasi, walaupun di kalangan pengguna berpengalaman.

## Sejarah
Dalam versi Windows yang terawal, program *MS-DOS Executive* menawarkan kedua-dua sistem pengurusan fail dan keupayaan menu program. Kemudiannya ia digantikan dengan Program Manager dan File Manager pada Windows 3.0, di mana Program Manager menguruskan kumpulan program manakala File Manager mengendalikan pengurusan fail.

Program Manager merupakan aplikasi bertetingkap penuh yang memerlukan keseluruhan ruangan skrin untuk digunakan secara berkesan. Ia terdiri daripada antaramuka berbilang dokumen yang ringkas bagi menguruskan kumpulan program dan membolehkan pengguna membuka program melalui pintasan di dalam kumpulan program tersebut.

Windows 95 adalah versi di mana menu Start mula menggantikan Program Manager, yang memadatkan Program Manager kepada menu "pop-up" yang boleh dicapai pada bila-bila masa sahaja. Ia juga menawarkan beberapa kelebihan yang tidak ada pada Program Manager seperti membuat kumpulan program baru di dalam kumpulan program serta keupayaan untuk menambah pintasan program pada menu Start melalui teknik "heret dan letak".

## Lihat juga
* Bar tugasan

## Pautan luar
* Sullivan, Kent. "The Windows®&nbsp;95 User Interface: A Case Study in Usability Engineering" . (C) 1996 untuk Association for Computing Machinery, Inc. Sebuah rencana yang ditulis oleh salah seorang pembangun UI Windows 95, memperincikan kajian kebolehgunaan dan proses pembangunan yang membawa kepada penciptaan antaramuka Windows 95.

* Start Menu Buttons  - Sejarah menu Start secara visual
Pavilion Kuala Lumpur

**Pavilion Kuala Lumpur** ialah sebuah pusat beli-belah di Kuala Lumpur, Malaysia yang dibuka pada Oktober 2007. Pavilion terdiri daripada empat komponen utama; sebuah pusat peruncitan, sebuah bangunan pejabat, dua buah bangunan kediaman dan sebuah hotel yang dicadangkan.

## Komponen
**Pavilion Kuala Lumpur** mempunyai tujuh aras kompleks peruncitan. Ruangan peruncitan seluas 1.4 juta kaki persegi ini boleh menempatkan sebanyak 450 kedai di enam bahagian:

*Bintang Circle
*Gourmet Emporium (restoran dan kedai makanan, tertumpu di tingkat 1)
*Couture (fesyen)
*Connection (kelengkapan teknologi tinggi)
*Home (kelengkapan rumah)
*Seventh Heaven (kemudahan istirahat, tertumpu di tingkat 7)

## Sejarah
Tapak yang kini diduduki Pavilion KL ini pernah menempatkan sebuah kampus Sekolah Menengah Kebangsaan (Perempuan) Bukit Bintang, sekolah tertua di Kuala Lumpur. Kampus Bukit Bintang ini dikosongkan pada tahun 2000 apabila sekolah tersebut pindah ke Cheras lalu dinamakan semula sebagai Sekolah Sri Bintang Utara.

## Hubungan
Pusat beli-belah ini tercapai oleh beberapa laluan rel sekitar ibu kota. Yang terdekat ialah Kuala Lumpur Monorail iaitu di stesen Bukit Bintang dan Raja Chulan. 

## Pengangkutan
Pavilion Kuala Lumpur terletak dalam jarak berjalan kaki yang singkat dari stesen MRT/Monorail Bukit Bintang dari selatan atau stesen Monorail Raja Chulan dari utara. Pusat ini juga dihubungkan dengan Pusat Konvensyen Kuala Lumpur dan Suria KLCC (dan dengan itu stesen LRT) melalui laluan pejalan kaki bertingkat.

## Peristiwa
Muzik video lagu “Falling in Love” nyanyian Datuk Siti Nurhaliza telah difilemkan di sekitar ruang masuk Pusat beli-belah ini, dengan menggunakan konsep flash mob yang mengambil khidmat seramai 200 orang awam. 

## Rujukan

## Pautan luar
* Laman web rasmi
* The Pavilion KL Malaysia Shopping Central
Abdullah ibn Umar

**Abdullah ibn Umar** () adalah anak kepada sahabat Nabi yang terkenal juga Khulafa al-Rasyidin kedua iaitu Umar Al-Khattab. Beliau bersama Zaid ibn Thabit pernah ditolak permohonannya untuk berjuang di Perang Badar.

## Jasa dan sumbangannya
Beliau adalah seorang penghafaz hadith yang terkemuka selepas Abu Hurairah. Banyak hadith yang diriwayatkan daripada beliau.

Beliau juga lantang mengkritik kepimpinan kerajaan Bani Ummaiyyah ketika pemerintahan Abdul Malik bin Marwan

## Kematiannya
Abdullah mati akibat tikaman pisau beracun yang diarahkan oleh Hajjaj ibn Yusuf.
Ammar ibn Yasir

**Ammar ibn Yasir** merupakan anak kepada seorang pengembara Arab yang bernama Yasir dan Sumaiyyah. Nama ibunya terkenal kerana ibunya merupakan orang pertama yang syahid dalam Islam. Ammar merupakan salah seorang sahabat yang hidup dari zaman Nabi sehingga ke zaman pemerintahan Khulafa al-Rasyidin yang keempat iaitu Ali bin Abi Talib.

## Di zaman pemerintahan Saidina Abu Bakar as-siddiq
Beliau pernah berkhidmat untuk Saidina Abu Bakar as-siddiq utk memerangi gerakan riddah yang diketuai oleh Musailamah al-kazzab

## Kematiannya
Kematiannya telah dijangkakan oleh Nabi Muhammad dalam hadithnya iaitu:


*"Sesungguhnya Ammar akan dibunuh oleh golongan penderhaka dan minuman terakhirmu di dunia ini adalah susu."*


Ammar terkorban syahid dalam Perang Siffin iaitu beliau berperang bagi pihak Saidina Ali bin Abi Talib. Ketika itu umur beliau sekitar 88 tahun.
Djenné

**Djenné** (juga **Dienné** atau **Jenne**) ialah sebuah pekan bersejarah dan mempunyai kepentingan komersial di Delta Niger Inland di tengah Mali. Ia hanya terletak di barat Sungai Bani (Sungai Niger melalui di barat dan di utara). Ia mempunyai penduduk pelbagai etnik seramai 12,000 (pada 1987). Ia terkenal dengan binaan batu bata lumpur, yang paling dikenali ialah Masjid Besar Djenné, asalnya dibina pada tahun 1220 dan dibina semula pada tahun 1907. Di masa lampau, Djenné merupakan pusat perdagangan dan ilmu, serta telah ditawan beberapa kali sejak penemuannya. Pusat bandar bersejarahnya telah dikenalpasti sebagai Tapak Warisan Dunia oleh UNESCO pada 1988. Merupakan sebahagian dari pentadbiran Mopti.

## Sejarah

Djenné telah ditemui pada 300 masihi oleh orang Bozo masyarakat setempat dikenali sebagai Djenné-Jeno. Ia memindahkan tapaknya dalam tahun 1043 atau abad ke-13, ketika bandar itu bertukar pada Islam. Ini menambah lagi kepentinganya sebagai pasar dan tapak untuk pertukaran trans-Saharan, seterusnya bersaing dengan Timbuktu.

Djenné tidak pernah menjadi sebahagian daripada Empayar Mali. Ia wujud sebagai sebuah negeri bebas dan dilindungi dengan dinding dan permukaan geografi delta. Menurut legenda, Empayar Mali cuba menawan bandar tersebut sebanyak 99 kali sebelum menyerah kalah. Djenné tidak pernah ditawan sehingga tahun 1473 oleh Empayar Songhai di bawah Sonni Ali.

Bandar itu terus dijajah beberapa kali. Djenné merupakan sebahagian dari Empayar Bambara dari 1670 hingga 1818, Empayar Massina di bawah pemerintah Fula Amadou Lobbo dari 1818 hingga 1861, dan Empayar Toucouleur di bawah Umar Tall dari 1861 hingga 1893. Akhirnya Perancis menawan bandar Djenné tahun itu. Ketika ini, perdagangan mundur termasuk kepentingan bandar itu.

## Tarikan

Tarikan-tarikan di sini termasuk makam Tupama Djenepo, yang mana dalam legenda telah berkorban ketika mengasaskan bandar Djenné, dan Jenné-Jeno yang tinggal, sebuah bandar utama dari Kurun ke-3 hingga Kurun ke-13.

## Pautan Luar
* Djenné dalam laman Tapak Warisan Dunia
* Mali Empire and Djenne Figures
* Pictures of Djenné and villages around it
* Djenné site page in Aluka 

## Sumber
African Civilizations oleh John G. Jackson, Ciitadel Press